‘n Nuwe roete | Who shall I fear?
« Beter, dankie!
Update: Klein Ora »
‘n Nuwe roete
Februarie 17, 2010 deur Who Shall I Fear? Die dag toe ek op die blog oor Ora Cilliers begin skryf, het dinge ‘n nuwe rigting ingeslaan. Ek voel klaar en leeg gepraat oor myself. Dit gaan goed met my en hopelik is ek binne die volgende 2 tot 3 jaar weer geheel en al my ou self (sonder ‘n rol toiletpapier onder die arm). Ek het so baie om voor dankbaar te wees en quite frankly, ek is nou moeg vir myself as die topic! Ek het eerstehands God se ingryping in my lewe ervaar – en hoe Hy luister na ons hulpkrete en versoeke. En ook hoe Hy soms baie direk en soms om ‘n draai ons gebede verhoor. Ek gun dit vir nog mense! Daarom is hierdie nou amptelik ‘n draaipunt. Van nou af sal jy hier lees oor mense wat oor my pad kom wat jou gebed broodnodig het. Soos Ora …
Binne ‘n week het Ora se gesondheid in so ‘n mate verbeter dat sy Kaapstad toe kon reis vir ‘n broodnodige operasie. Ongelukkig is sy nog nie sterk genoeg om narkose te kry nie – en haar pa Oloff en ma Rozanne het nodig dat jy spesifiek bid dat hul klein dogtertjie in so ‘n mate sal herstel dat sy Maandag die beplande operasie by die Rooikruis Kinderhospitaal kan ondergaan. Ek sal later die week ‘n nuwe foto van haar plaas en meer inligting oor hoe dit gaan. Bid asseblief dat Ora se toestand verder sal verbeter en onthou om God te loof en te prys omdat Hy reeds ons gebede verhoor het en so asemrowend ingegryp het in haar lewe. Advertisements
Hoeveel besoekers	28,166 hits